**Allan in Barbara Pease: VELIKA ŠOLA GOVORICE TELESA**

Allan Pease je avstralski strokovnjak za medsebojne odnose in govorico telesa. Skupaj z ženo Barbaro je napisal 14 svetovnih prodajalnih uspešnic, vključno s knjigo »Velika šola govorice telesa«. Knjigo sta napisala po Allanovi prvotni knjigi »Govorica telesa«, le da sta jo razširila in vanjo vključila več rezultatov znanstvenih disciplin. Razdeljena je na 19. poglavij in vsako poglavje ima drugačno temo, ki je dobro razložena. Knjigo sta napisala za vse, ki dobro vidijo, a ne znajo gledati.

Govorica telesa je nebesedno izražanje čustev neke osebe. Za branje govorice telesa je ključna sposobnost, da razumemo in prmerjamo kar vidimo, slišimo in okoliščine v katerih se znajdemo. Telesna govorica je lahko:

* Prirojena – To pomeni da nek gib ali kretnjo uporabljamo vsi, ne da bi se je naučili; npr nasmeh
* Podedovana – To pomeni da je to kretnjo težko spremeniti; npr. prekrižane roke na prsih
* Priučena pod kulturnim vplivom – To pomeni da so se ljudje naučili gibov od opazovanja drugih ljudi; npr. pozdrav

Med različnimi kulturami so številne razlike, a osnovni znaki govorice telesa so povsod enaki.

Govorici telesa pripisujemo pet glavnih elementov:

1. Obrazni izrazi
2. Gibi
3. Drža telesa
4. Telesni prostor in bližina
5. Dotik

Govorica telesa je bila včasih veliko bolj pomembna kot je danes, saj so se naši predniki nekaj časa sporazumevali samo s kretnjami. Govorenje se je razvilo šele v novejšem času, znanje branja govorice telesa pa je zamrlo.

Ženske imajo prirojeno zmožnost za razbiranje govorice telesa in primerjanje te z besednim sporočilom. Pri ženskah je za presojo vedenja drugih ljudi v možganih namenjeno od 14 do 16 predelov, pri moških pa od 2 do 4 predelov. To je tudi razlog zakaj se ženskam zdi da moški govorijo malo, moškim pa se zdi, da ženske nikoli ne utihnejo. Ženske pa so zaradi te sposobnosti tudi boljše v pogajanju, kar jim lahko prav pride tudi v poslu.

Da pa bi pravilno prebrali znake moramo upoštevati tri pravila.

1. Pravilo: Razlaganje kretenj v nizu

To pomeni, da moramo vse kretnje brati v nizih ali drugače povedano, gledati moramo zaporedje gibov ki ji naredi določena oseba.

1. Pravilo: Iskanje skladnosti

Paziti moramo na besedno in nebesedno skladnost. Torej gibi neke osebe se morajo skladati z besedami ki jih ta pove. Če pa so besede drugačne od gibov, lahko sumimo da nam oseba laže ali nekaj prikriva.

3.Pravilo: Razbiranje kretenj v povezavi z okoliščinami

Kretnje moramo preučevati v tistem okolju v katerem se pojavijo. Na primer: Če ima oseba tesno prekrižane roke in noge ter sklonjeno glavo, to lahko pomeni da ga zebe. Če pa ima tako držo oseba, ki sedi nasproti neki drugi osebi, to lahko pomeni da ima negativno stališče do te osebe ali nečesa kar je ta oseba povedala.

Knjigo sem brala z zanimanjem in željo po znanju. Priporočila pa bi jo vsem, ki se želijo naučiti telesne govorice in jo uporabiti v vsakdanjem življenju.

Viri in literatura: